Diari Oficial de la Generalitat Valenciana


Sumari del DOGV 5818, del 31-07-2008 (2008/9392)

RESOLUCIÓ de 24 de juliol de 2008, del conseller de Justícia i Administracions Públiques, per la qual, en execució de sentència es convoca María José Espí Collantes, al curs d'adaptació del seu règim jurídic a la naturalesa del lloc de treball ocupat.
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5818

Data del DOGV
:   31-07-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/9392


Data del document
:   24-07-2008

Organisme emissor
:   Conselleria de Justícia i Administracions Públiques

Tipus de document
:   Resolució

Anàlisi jurídica

 Descriptors 

:   * recurs administratiu
    * execució de sentència
    * concurs administratiu

RESOLUCIÓ de 24 de juliol de 2008, del conseller de Justícia i Administracions Públiques, per la qual, en execució de sentència es convoca María José Espí Collantes, al curs d'adaptació del seu règim jurídic a la naturalesa del lloc de treball ocupat. [2008/9392]  
Per Orde de 20 de desembre de 2001, del conseller de Justícia i Administracions Públiques es van convocar els cursos d'adaptació del règim jurídic del personal laboral de l'administració del Govern Valencià que ocupaven llocs de naturalesa funcionarial.  
Per Resolució de la Direcció General de Funció Pública de 25 de juny de 2002, es va acordar l'exclusió de l'aspirant María José Espí Collantes, a l'esmentada convocatòria i esta va formular diverses sol·licituds posteriors d'admissió. La resolució de la Direcció General d'Administració Autonòmica de 17 d'octubre de 2005, va confirmar finalment la inadmissió de la interessada als cursos de funcionarització convocats.  
Produït un recurs contenciós administratiu contra l'anterior Resolució de 17.10.2005, la Sala Contenciosa Administrativa, Secció Segona, del Tribunal Superior de Justícia de la Comunitat Valenciana, va dictar la sentència ferma núm. 227/2008, de 27 de febrer, en la qual reconeix, com a situació jurídica individualitzada, el dret de María José Espí Collantes, a participar en el curs de funcionarització, a fi de permetre a la recurrent recuperar la situació d'igualtat a què té dret.  
En conseqüència, de conformitat amb el que disposa l'article 118 de la Constitució espanyola, així com en els articles 17.2 de la Llei Orgànica 6/1985, d'1 de juliol, del Poder Judicial i 103.2 de la Llei 29/1998, de 13 de juliol, reguladora de la Jurisdicció Contenciosa Administrativa, que establixen l'obligatorietat de compliment de les sentències i la resta de resolucions fermes dictades pels jutges i tribunals de justícia, resolc:  
Primer. Convocatòria  
Convocar María José Espí Collantes, DNI 34994056 al curs d'adaptació del règim jurídic a la naturalesa funcionarial del lloc de treball que ocupa, en els termes arreplegats en la present resolució.  
Segon. Calendari i horari  
Determinar el calendari i celebració de l'esmentat curs en els termes següents:  
El curs selectiu es realitzarà a València, amb una duració de 65 hores i versarà sobre les matèries arreplegades en l'annex II de l'Orde de 20 de desembre de 2.001, del conseller de Justícia i Administracions Públiques per la qual es van convocar els cursos d'adaptació del règim jurídic del personal laboral de l'administració del Govern Valencià que ocupaven llocs de naturalesa funcionarial.   
Les dates, horari i lloc d'impartició del curs són els que figuren en l'annex I de la present Resolució.  
Tercer. Règim del curs  
La interessada, per a poder adquirir la condició de funcionària de carrera, a través del procediment establit en la present resolució, a més de superar les corresponents proves avaluatòries, haurà d'assistir a un 85%, com a mínim, de la duració total del curs selectiu.   
El curs selectiu a què es referix la present convocatòria, tindrà validesa exclusivament a l'efecte del procés d'adaptació previst en la convocatòria.   
Quart. Avaluació continuada  
L'avaluació continuada es realitzarà durant el desplegament del curs pel professorat, el qual qualificarà l'aspirant entre 0 i 10 punts per cadascun dels apartats en què es dividix el temari de l'annex I. El professorat entregarà les qualificacions a la Direcció General d'Administració Autonòmica, la qual les posarà a disposició del Tribunal.  
Cinqué. Prova final  
Finalitzat el curs d'adaptació la Comissió Qualificadora realitzarà una prova final sobre els continguts dels temaris de les matèries impartides en el curs, la qual serà qualificarà de 0 a 10 punts.  
La presentació a la prova final del curs selectiu és requisit indispensable per a la superació del procés selectiu.  
Sisé. Qualificació final del curs  
La puntuació final del curs d'adaptació s'obtindrà sumant la mitjana de les puntuacions obtingudes en cadascun dels apartats del temari en les avaluacions continuades i la puntuació obtinguda en la prova final, i caldrà obtindre una puntuació mínima de 10 punts per a superar el curs selectiu.  
Seté. Publicitat dels resultats de les proves  
Finalitzat el curs, la Comissió Qualificadora farà pública, en les seus de la Conselleria de Justícia i Administracions Públiques a Alacant, València i Castelló, la qualificació d'apte o no apte aconseguida per la interessada.  
En el cas de superació del curs, la Comissió Qualificadora elevarà al conseller de Justícia i Administracions Públiques els resultats de les proves per a la publicació en el Diari Oficial de la Comunitat Valenciana.  
Vuité. Nomenament   
Finalitzat el procés d'adaptació, l'aspirant, en cas de superar-lo, serà nomenada funcionària de carrera i prendrà possessió en el lloc de treball que ocupe, prèvia acreditació d'estar en possessió del títol requerit en el grup A de titulació. Així mateix, mantindrà com a mínim les mateixes retribucions que tinguera en la seua anterior condició, i serà declarada en situació d'excedència voluntària automàtica, si és procedent, de conformitat amb el Conveni Col·lectiu aplicable.  
Nové. Comissió qualificadora   
La Comissió Qualificadora de les proves d'adaptació tindrà la composició que es detalla en l'annex II   
A l'efecte de comunicacions i de qualsevol altra incidència derivada d'esta convocatòria, la Comissió Qualificadora tindrà la seua seu a la Conselleria de Justícia i Administracions Públiques, carrer Miquelet, número 5, de València.  
Deu. Recursos  
Contra els actes de la Comissió Qualificadora, de conformitat amb el que establix l'article 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció conferida per la Llei 4/99, de 13 de gener, podrà interposar-se recurs d'alçada davant del conseller de Justícia i Administracions Públiques en el termini d'un mes, a partir de l'endemà al de la publicació de la corresponent resolució de la Comissió Qualificadora.  
Contra la present Orde, podrà promoure's, per les parts legitimades, incident d'execució de sentència, davant de la la Sala Contenciosa Administrativa, del Tribunal Superior de Justícia de la Comunitat Valenciana, de conformitat amb els articles 109 i concordants de la Llei 29/1998, de 13 de juliol, de la Jurisdicció Contenciosa Administrativa  
València, 24 de juliol de 2008.- El conseller de Justícia i Administracions Públiques: Fernando de Rosa Torner.  
ANNEX I  
València  
Edició a València  
Curs selectiu de 65 hores lectives  
Dates: 16, 17, 18, 23, 24, 25 i 30 de setembre i 1, 2 i 7 d'octubre.  
Horari: Dimarts i dijous: de 9.00 a 13.30 hores i de 16.00 a 19.00 hores  
Dimecres: de 16.00 a 19.00 hores.  
Lloc: Seu de la Conselleria de Justícia i Administracions Públiques, C/ Miquelet, número 5, 46835 València  
Aspirant convocat:   
DNI Cognoms i Nom  
50730602 Espí Collantes, María José  
ANNEX II  
Comissió qualificadora  
Titulars  
Presidenta  
Carmen Bayarri Gomis  
Vocals  
Maria Pilar Moya Saez  
Jose Valmaña Buj  
Ana Maria Masia Llorca  
Teresa Gadea Cola  
Secretària  
Maria Asuncion Bondia Faus  
Suplents  
Presidenta suplent  
Teresa Jover Devesa  
Vocals suplents  
Luis Blasco Chirivella  
Jose Rosello Morato  
Vicente Garcia Esquerdo  
Cristina Sanmartin Gimenez  
Secretària suplent  
Pilar Cardona Prosper